מסע בין כוכבים: דיסקברי
פרקים > עונה שלישית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 30 | 1 | ככה זה כשמקווים - That Hope Is You, Part 1 | אולטונדה אוסונסנמי | מישל פרדייז, ג'ני לומט ואלכס קורצמן | 15 באוקטובר 2020 |
ברנהאם מגיעה לשנת 3188, שם היא פוגשת את קליבלנד "בוק" בוקר, בלדר שעוסק גם בהברחת תולעי-טראנס לצורך הצלתם מהכחדה. בוקר מספר לברנהאם על אירוע בשם "השרפה", במהלכו התפוצץ באופן מסתורי רוב הדילתיום של הגלקסיה וגרם לפדרציה להתפרק. השניים מסתבכים בקרב יריות בתחנת מסחר מקומית אך מצליחים לברוח לספינתו של בוק, וטסים לכוכב לכת שמהווה מקלט לתולעי-טראנס. בניסיון ליצור קשר עם דיסקברי לוקח אותה בוק לפגוש את אדיטיה סאהיל, שמתפעל לבדו תחנת חלל ישנה של צי הכוכבים בתקווה שמורשת הפדרציה לא תיעלם לגמרי. בתור קצינה ברנהאם מסמיכה אותו באופן רשמי לשמש כמפקד התקשורת של התחנה והם מניפים את דגל הפדרציה כסמל לכך שהפדרציה עדיין קיימת.
| 31 | 2 | הרחק מהבית - Far From Home | אולטונדה אוסונסנמי | מישל פרדייז, ג'ני לומט ואלכס קורצמן | 22 באוקטובר 2020 |
הדיסקברי מתרסקת על כוכב קפוא לאחר שהמערכות שלה הושבתו בעקבות המעבר בזמן. פול סטמטס שהוכנס לתרדמת לאחר שנפצע בסוף העונה הקודמת מוחזר לחיים ומטופל על ידי קולבר. סארו וטילי יוצאים לתחנת כריה קרובה כדי לנסות ולתקן רכיבים שנפגעו ולהחזיר את הספינה לתפקוד. כשהם מגיעים לתחנה הם מגלים שבלדר בשם זארה מטיל טרור על תושבי התחנה ודורש את הדילתיום של דיסקברי. ג'ורג'יו שיצאה אחרי סארו וטילי בניגוד להוראות מגיעה וביחד הם מצליחים להשתלט על זארה. בינתיים מתברר שהקרח על הכוכב טפילי ומאיים למחוץ את הדיסקברי. לאחר שכולם חוזרים לספינה הם מנסים להמריא ללא הצלחה עד שספינת חלל בלתי מזוהה מחלצת אותם בעזרת קרן גרירה. להפתעתם הם מגלים שמפקדת הספינה היא ברנהאם שהגיע שנה אחת לפני הגעתה של הדיסקברי לעתיד.
| 32 | 3 | אנשי הארץ - People of Earth | ג'ונתן פרייקס | בו יאו קים ואריקה ליפולדט | 29 באוקטובר 2020 |
ברנהאם וחברי צוות ה"דיסקברי" מתרגלים לשינויים בברנהאם וביקום סביבם. ברנהאם מכריזה שסארו הוא הקפטן החדש, ושהיא אינה מעוניינת בתפקיד. ה"דיסקברי" מצליחה לאתר שדר בן 12 שנה של אדמירל בשם סנה טאל שמזמין את מי שמאמינים עדיין בפדרציה להצטרף אליהם בכדור הארץ. לאור זאת מחליט סארו להשתמש במנוע הנבגים כדי להגיע לכדור הארץ. ספינתו של בוק מאוחסנת ברציף העגינה, אליה מוכנס כל הדיליתיום שעל סיפונה של ה"דיסקברי" במטרה להסוות אותו, והספינה קופצת למערכת השמש סול. כשהם מתקרבים לכדור הארץ עוצרות אותן ספינות של צבא כדור הארץ המאוחד. במקביל מגיעים פיראטים מטיטאן שמבקשים לשדוד את רזרבות הדיליתיום של ה"דיסקברי". אדירה, צעירה אנושית מכוח כדור הארץ, מצליחה לפענח בקלות את סודותיה של "דיסקברי". בוק וברנהאם מפתים את מנהיג השודדים ומוסרים אותו לכוחות כדור הארץ. מתברר שמדובר באדם, וכי אנשי טיטאן הפכו לשודדים לאחר שספינות ששלחו לכדור הארץ בבקשה לקבל סיוע הותקפו והושמדו על ידי כוחות כדור הארץ שהפך מסוגר וקסנופובי. כדור הארץ ואנשי טיטאן מחליטים לנהל משא ומתן, ואנשי "דיסקברי" מורשים לבקר על כדור הארץ ובוחרים להשתגר לאקדמיית צי הכוכבים. מתברר שלאדירה יש מידע על סנה טאל, ולבסוף היא מתוודה שסנה טאל היה טריל ושהסימביוט שהיה בגופו הושתל בגופה לאחר מותו. מאחר שהיא אנושית המיזוג עם הסימביוט אינו מושלם ואין לה גישה לכל הזכרונות והמידע שהיו לסנה טאל. בסוף הפרק מצטרפת אדירה לדיסקברי.
| 33 | 4 | אל תשכחיני - Forget Me Not | האנל מ' קולפפר | אלן מקאלרוי, כריס סילבסטרי ואנטוני מרנוויל | 5 בנובמבר 2020 |
ה"דיסקברי" מגיעה לטריל במטרה לסייע לאדירה להגיע לזכרונותיה לפני האיחוד עם הסימביונט. על הכוכב מתברר שחלק ממועצת הטריל רואה באיחוד בין סימביונט למי שאינו טריל תועבה, וברנהאם ואדירה מותקפות, אך אחד מחברי המועצה מציל אותן ולוקח אותן למנהרות. אדירה מתקשרת עם הסימביונט ומקבלת חזרה את זיכרונותיה יחד עם זיכרונות כל מי שנשאו את הסימביונט טאל לפניה, כולל בן זוגה שנהרג בתאונה. בשונה מטרילים קודמים בזיכיון, אדירה מתחילה לראות את בן זוגה כדמות ממשית המדברת אליה ולא כזיכרון. על הספינה סארו מנסה לקיים ארוחת ערב לסגל הפיקוד הבכיר, אך הטראומות שצפות גורמות למריבה והארוחה אינה עולה יפה. בהמשך משוחחים הנצים בינם לבין עצמם והאווירה על הספינה משתפרת.
| 34 | 5 | לנסות עד מוות - Die Trying | מיה ורווילו | עיבוד תסריט לטלוויזיה: שון קוקרן על פי סיפור מאת ג'יימס דאף ושון קוקרן | 12 בנובמבר 2020 |
באמצעות זיכרונותיו של סנה, אדירה מנחה את הדיסקברי למיקומה של מפקדת צי הכוכבים. צי הכוכבים מקבל אותם בחשדנות ומפקד הצי, אדמירל צ'ארלס ואנס, שמודיע להם שצוות דיסקברי יפורק ויפוזר בתפקידים שונים בצי לפי הצורך. באותו הזמן נפגעים כמה אנשי צי הכוכבים ממחלה אשר ניתנת לריפוי רק בעזרת ארכוני זרעים הנמצאים במרחק רב מאוד מהמפקדה. ברנהאם משכנעת את ואנס שהדיסקברי יכולה להביא את התרופה במהירות בעזרת מנוע הנבגים וכך זוכה צוות דיסקברי לאמונו של ואנס ונשאר כצוות מאוחד.
| 35 | 6 | המלקטים - Scavengers | דאגלס ארניוקוסקי | אן קופל סאונדרס | 19 בנובמבר 2020 |
צי הכוכבים משדרג את הדיסקברי בטכנולוגיות עדכניות. אדמירל ואנס שולח ספינות של צי-הכוכבים למשימות שונות ברחבי מרחב הפדרציה שנותר, אך מורה לדיסקברי להישאר בכוננות מכיוון שהוא צופה הסתבכות פוליטית שתדרוש תגובה מהירה באמצעות מנוע הנבגים. ספינתו של בוק מגיעה במפתיע ונושאת ממנו הודעה בת שלושה שבועות על תגלית חדשה שגילה, הקופסה השחורה של אחת מספינות צי-הכוכבים שהתפוצצו ב"שרפה" שרדה. ברנהאם מאמינה שהיא יכולה להשתמש בקופסה השחורה, ביחד עם עוד שתי קופסאות שחורות, על מנת למצוא את נקודת המקור של "השרפה" בעזרת טריאנגולציה. סארו מצווה עליה להישאר בדיסקברי מאחר שהם בכוננות. ברנהאם מסכימה לכאורה, אך בפועל לא מצייתת לפקודה וביחד עם ג'ורג'יו השתיים בורחות מדיסקברי עם הספינה של בוק כדי להצילו. הן מוצאות אותו על כוכב לכת המשמש כמגרש גרוטאות לספינות ישנות ומנוהל על ידי ארגון פשע, הנקרא שרשרת האזמרגד, שמשתמש בעבדים כפועלים. ג'ורג'יו וברנהאם מצליחות לשחרר את בוק ואת רין ואת שאר העבדים ולחזור עם הקופסה השחורה. על דיסקברי, ברנהאם ננזפת על ידי ואנס על אי ציות לפקודות. סארו מחליט לבטל את מינויה כקצין הראשון אך מותיר אותה בתפקידה כקצינה המדעית הראשית של הספינה.
| 36 | 7 | האיחוד 3 - Unification III | ג'ון דודקובסקי | קירסטן באייר | 26 בנובמבר 2020 |
לאחר בחינת הקופסאות מגלה ברנהאם של"שריפה" אכן הייתה נקודת מקור. היא מאמינה שבעזרת נתונים נוספים מפרויקט בשם SB-19 תצליח לאכן את המיקום המדויק. אדמירל ואנס מספר להם שפרויקט SB-19 חקר חלופה אפשרית למסע בחלל כתחליף לדיליתיום ופותח על ידי אנשי הוולקן והרומולאנים שהתאחדו בעקבות פרי מאמציו של השגריר ספוק במאה ה-24 (כפי שהובאו ב"מסע בין כוכבים: הדור הבא" פרקים 7 ו-8 בעונה 5). בעקבות האיחוד שונה שמו של וולקן לני'וואר (Ni'Var, מילה בשפה הוולקנית שמשמעה בחינת שתי פנים או תכונות של אותו אובייקט) ולבסוף פרש האיחוד מהפדרציה כשהוא מאמין שהלחץ של הפדרציה להמשיך את ניסוי SB-19 למרות הסכנות גרם ל"שרפה". ברנהאם מבקשת את עזרת המועצה הוולקנית-רומולאנית העליונה לקבל מידע על מנת להפריך את התיאוריה לפיה הניסוי שערכו הני'וואריאנים היה זה שהוביל לשרפה. כשהללו מסרבים, ברנהאם מזמינה אותם לאתגר. באתגר מייצגת אותה חברת קוואט מילאט, ומתברר שמדובר באמה גבריאל, שהצטרפה למסדר הרומולאני. הני'וואריאנים מסרבים לתת את המידע מאחר שהנתונים מראים שמקור "השרפה" בניסוי SB-19 וחשיפת הנתונים עלולה לאפשר לפדרציה להמשיך את הניסויים. לבסוף מקבלת ברנהאם את המידע שביקשה. בעלילה מקבילה מציע סארו את תפקיד הקצינה הראשונה לסג"ם טילי. טילי מתלבטת לאורך הפרק, ולבסוף מחליטה לקבל על עצמה את התפקיד כשחברי הצוות מתאספים ומריעים לה שעליה לקבל על עצמה את התפקיד.
| 37 | 8 | המקלט The Sanctuary | ג'ונתן פרייקס | קנת לין וברנדון א' שולץ | 3 בדצמבר 2020 |
לאחר ניתוח הנתונים מפרויקט SB-19 והנתונים מהקופסאות השחורות מתברר שמקור השריפה בערפילית ורובין, ניתוח האותות מהערפילית מגלה אות מצוקה של הפדרציה שמגיע מכוכב נייטרונים סמוך. בסיפור מקביל מקבל בוק אות מצוקה מאחיו קייהים שכוכב הלכת שלו (ושל בוק) קוויז'אן מאויים על ידי סינדיקט שרשרת האזמרגד. היבולים של קוויז'אן נהרסו על ידי ארבה-הים שפלש ליבשה וסבו של בוק נאלץ לעבוד עם שרשרת האזמרגד ולספק להם תולעי-טראנס בתמורה לחומר הדברה כנגד ארבה-הים, על רקע הסכם זה בוק החליט להתנתק מהמשפחה. דיסקברי מגיעה לקוויז'אן על תקן משקיפה ופוגשת שם את מנהיגת שרשרת האזמרגד אוריונית בשם אוסיירה שארגנה את המלכודת כדי לתפוס את רין (אנדורי שג'ורג'יו וברנהאם שחררו מעבדות בפרק 6) לאחר קרב קצר בו צוות הדיסקברי מצליח לנטרל את מערכות הנשק של אוסיירה היא נסוגה ומבטיחה לפתוח חזית מול צי-הכוכבים. רין מגלה להם שאוסיירה רוצה אותו כדי למנוע ממנו לגלות שהדילתיום כמעט אזל לשרשרת האזמרגד.
| 38 | 9 | טרה פירמה Terra Firma (חלק א) | עומאר מדהה | עיבוד תסריט לטלוויזיה: אלן מקאלרוי על פי סיפור מאת בו-יאון קים, אריקה ליפולדט ואלן מקאלרוי | 10 בדצמבר 2020 |
לאחר שמחלתה של ג'ורג'יו מחמירה, מתברר כי המקור למחלתה הוא המתח שנוצר על האטומים המרכיבים את גופה לאחר שעברה הן בין ממדים והן בזמן. סוכן הפדרציה המסתורי קוביץ' מספר לד"ר קולבר שבעבר היה מקרה דומה נוסף בו לוטננט קומנדר יור עבר מיקום קלווין ליקום פריים, וכל המחקר שנערך בנושא לא סייע למצוא מזור, עד שהפדרציה נאלצה לבצע בו המתת חסד. לאחר שהצוות מתייעץ עם מחשב הספינה שהפך מודע לעצמו ומכיל את הידע של הכדור מהעונה השנייה, מתברר שיש לג'ורג'יו סיכוי של 5% לשרוד, אם תגיע לכוכב לכת בלתי מוכר בשם דנוס חמש. כאשר ברנהאם וג'ורג'יו מגיעות לדנוס, מופיע לידם דמוי אדם הקורא עיתון בו כותרת על מותה בייסורים של ג'ורג'יו ולידו דלת שאינה מובילה לשום מקום. ג'ורג'יו עוברת בדלת ומוצאת את עצמה בחזרה ביקום המראה, לפני שגילתה שלורקה וברנהאם מתכננים לבגוד בה, מעט לפני השקת הכארון, ספינת הדגל החדשה שלה המונעת על ידי הינע הנבגים. ג'ורג'יו מחסלת את סטמטס שמנסה להתנקש בה, ולאחר מכן חושפת את יתר הבוגדים, בין השאר את ברנהאם, בתה המאומצת. ברנהאם קוראת כלפיה שנחלשה, ומציינת בין השאר את העובדה שהחליטה לא לחסל עוד את הקלפיאנים ולאכול את בשרם, ואף הצילה את גרסת המראה של סארו מידיה של ברנהאם שרצתה לחסל אותו. היא מחליטה שלא להוציא אותה להורג (כפי שנהגה במציאות עצמה) ולענות אותה במקום, תוך שהיא מסבירה שכעת יש להן עתיד חלק לפעול בו כפי שיבחרו.
| 39 | 10 | טרה פירמה Terra Firma (חלק ב) | קלואי דומונט | עיבוד תסריט לטלוויזיה: קאלינדה ואסקז על פי סיפור מאת בו-יאון קים, אריקה ליפולדט ואלן מקאלרוי | 17 בדצמבר 2020 |
ג'ורג'יו לאחר שראתה את היקום המקביל מנסה להוביל את עתיד האימפריה הטרנית לדרך חדשה ומנסה לחנך את ברנהאם מחדש בעזרת עינויים עד שתתחייב לנאמנות ותשוב לשלוט לצידה. ג'ורג'יו מגלה בפני סארו כי השינוי הביולוגי בקלפיין המכונה ואר'איי הוא תהליך טבעי שיחזק אותו ולא יהרוג אותו אם יאפשר לו. ברנהאם, לאחר שנשבעה שוב אמונים מחסלת את כל הבוגדים ועוזרת לג'ורג'יו לצוד יחד את הבוגד גבריאל לורקה, אך זו תחבולה. ברנהאם מנסה שוב להרוג את ג'ורג'יו אך זו מצליחה להרוג אותה ראשונה לאחר שהיא בעצמה נפצעת אנושות ומתה לבסוף בזרועות סארו. לאחר המוות ג'ורג'יו חוזרת לדנוס חמש שם מתוודה קרל שהוא "שומר הנצח". הוא מסביר שהתקופה שבילתה ביקום הטרני היה מבחן לבדוק האם היא מוכנה לשנות את גורלה ומכיוון שעברה אותו מוא מוכן לשלוח אותה לזמן אחר בו האטומים שלה לא יתפרקו. ג'ורג'יו נפרדת מברנהאם ועוברת בשער הזמן שקרל מייצר עבורה. בינתיים בדיסקברי בוק רוצה להוכיח את ערכו ומשתמש בטכנולוגיית שרשרת אמרלד כדי לעזור לצוות להתחבר מרחוק למערכות ספינת החלל שמשדרת את אות המצוקה מהערפילית.
| 40 | 11 | סו'קאל Su'Kal | נורמה ביילי | אן קופל סאונדרס | 24 בדצמבר 2020 |
"דיסקברי" מגיעה לערפילית שממנה החלה השריפה ומגלה שעל הספינה שממנה הגיע אות המצוקה, יש סימן חיים בודד. מתברר שהכוכב כולו בנוי מדיליתיום, וכתוצאה מכך הספינה אפופה קרינה חזקה ומזיקה. צוות שמונה את סארו, ד"ר קולבר וברנהאם משתגר לספינה ומוצא את עצמו בתוך אשליית הולודק מורכבת שכוללת מדריכים הולוגרפיים בתחומים שונים. מתברר שקפטן הספינה הקלפיאנית הייתה בהריון והולידה תינוק ששמו סו'קאל, ובנתה עבורו את אשליית ההולודק. סו'קאל משוכנע שהצוות הוא תוכנות חדשות, אך ברגע של מצוקה קשה שנגרמת לו כתוצאה מביקור הצוות הוא צורח בבהלה ומפיץ קרינה חזקה שיוצרת אפקט שבעוצמה גבוהה יותר היה יוצר שריפה חדשה. בסופו של דבר מחליטים סארו וד"ר קולבר להישאר עם סו'קאל, להרגיע אותו ולהכין אותו לשוב לחברה בעוד ברנהאם אמורה לשוב ל"דיסקברי". בעלילה מקבילה שרשרת האזמרגד ובראשה אוסיירה מגיעה לכוכב במטרה לאסוף את הדיליתיום ולהשתלט על "דיסקברי" לאחר קרב משתלטת אוסיירה על הספינה, ובורחת איתה מהמקום בעוד ברנהאם ובוק שחילץ אותה מהכוכב מתבוננים בחוסר ישע.
| 41 | 12 | יש גאות There Is A Tide... | ג'ונתן פרייקס | קנת לין | 31 בדצמבר 2020 |
לאחר שאוסיירה משתלטת על הדיסקברי היא מצליחה להתקרב בחסותה למפקדת צי הכוכבים ומציעה לאדמירל ואנס הסכם איחוד בין שרשרת האזמרגד לפדרציה. בזמן השיחות על האיחוד ברנהאם מצליחה לשחרר את אנשי הצוות והם מנסים להשתלט בחזרה על הספינה. ברנהאם שולחת את סטמטס בניגוד לרצונו בתא מילוט כדי שאוסיירה לא תוכל להפעיל את מנוע הנבגים, בידיעה שלא יוכלו לקפוץ ולהציל בזמן את אדירה וקולבר שנשארו בערפילית. אוסיירה חוזרת לדיסקברי לאחר שאדמירל ואנס דוחה את ההצעה ומחסלת את רין לאחר שבגד בה.
| 42 | 13 | ככה זה כשמקווים That Hope Is You, Part 2 | אולטונדה אוסונסנמי | מישל פרדייז | 7 בינואר 2021 |
לאחר כישלון שיחות האיחוד, אוסיירה מצליחה לברוח עם הדיסקברי ממפקדת צי הכוכבים. היא מנתקת את החמצן לאנשי הצוות שהשתחררו אך הם מצליחים לבסוף לבצע חבלה באחד מהמנועים ולהוציא את דיסקברי מעל-חלל. אוסיירה מכניסה את דיסקברי למעגן הספינות בתוך ספינת הפיקוד העצומה שלה ומתכוננת לקרב עם ספינות צי הכוכבים שמתקרבות, כולל ספינות תגבור שנשלחו מני'באר. במהלך קרב יריות מצליחה לבסוף ברנהאם להשתלט שוב על מחשבי הספינה ולהרוג את אוסיירה. היא משחררת את ליבת מנוע העיוות, מפוצצת את ספינת הפיקוד של אוסיירה ומצליחה להפעיל את מנוע הנבגים בעזרת בוק שמתקשר עם הנבגים בעזרת יכולתיו האמפתיות. בינתיים בערפילית מצליח סארו לשכנע את סו'קאל לכבות את ההדמיה ומגלה שהדיליתיום התאחה עם הד.נ.א של סו'קאל ומאפשר לו לשדר תדר תהודה בתת-חלל שמערער את היציבות של הדיליתיום. הם צופים בהקלטות ארכיון שמראות שהשריפה נוצרה כאשר סו'קאל חזה במות אמו וכתוצאה יצר פרץ חזק של שדר תת-חלל שהוגבר בעזרת כוכב הדילתיום עליו הספינה התרסקה ופגע בכל האזור. ברנהאם מצליחה להגיע אליהם ולהציל אותם בזמן. סארו לוקח את סו'קאל תחת חסותו ונוסע איתו לעולם הבית שלו. אדמירל ואנס מציע לברנהאם את הפיקוד על דיסקברי והם מתחילים לכרות דיליתיום ולספק אותו לכוכבים שזקוקים לו כדי לשקם את הפדרציה.